Up-199/01
Natisni
Opravilna št.:
Up-199/01
Datum odločitve:
27. 11. 2001
ECLI:
ECLI:SI:USRS:2001:Up.199.01
Akt:
Ustavna pritožba A. A. zoper sodbo Vrhovnega sodišča št. I Up 369/99 z dne 11. 1. 2001 v zvezi s sodbo Upravnega sodišča, Oddelka v Mariboru, št. U 238/97 z dne 6. 4. 1999 in odločbo Ministrstva za kmetijstvo, gozdarstvo in prehrano št. 464-06- 519/95 z dne 15. 1. 1997
Izrek:
Ustavna pritožba A. A. zoper sodbo Vrhovnega sodišča št. I Up 369/99 z dne 11. 1. 2001 v zvezi s sodbo Upravnega sodišča, Oddelka v Mariboru, št. U 238/97 z dne 6. 4. 1999 in odločbo Ministrstva za kmetijstvo, gozdarstvo in prehrano št. 464-06- 519/95 z dne 15. 1. 1997 se zavrže.

Pritožnik sam nosi stroške postopka z ustavno pritožbo.
Evidenčni stavek:
Ustavna pritožba je bila vložena 61. dan od vročitve izpodbijane sodbe. Ker je ustavna pritožba vložena prepozno, jo je Ustavno sodišče zavrglo.
Geslo:
Rok za vložitev ustavne pritožbe, prepozna ustavna pritožba.

Stroški postopka pred Ustavnim sodiščem.
Pravna podlaga:
Zakon o Ustavnem sodišču (ZUstS), 34., 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 8. 2001
Vrsta odločitve:
sklep
Vrsta rešitve:
zavrženje
Dokument:
US21094
Up-199/01
27. 11. 2001
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. na seji senata dne 27. novembra 2001
sklenilo:
1. Ustavna pritožba A. A. zoper sodbo Vrhovnega sodišča št. I Up 369/99 z dne 11. 1. 2001 v zvezi s sodbo Upravnega sodišča, Oddelka v Mariboru, št. U 238/97 z dne 6. 4. 1999 in odločbo Ministrstva za kmetijstvo, gozdarstvo in prehrano št. 464-06- 519/95 z dne 15. 1. 1997 se zavrže.
2. Pritožnik sam nosi stroške postopka z ustavno pritožbo.
Obrazložitev
1. Z izpodbijano sodbo Vrhovnega sodišča je bila zavrnjena pritožba pritožnika zoper sodbo Upravnega sodišča o zavrnitvi tožbe v upravnem sporu zoper odločbo Ministrstva za kmetijstvo, gozdarstvo in prehrano št. 464-06-519/95 z dne 15. 1. 1997, s katero je bil odpravljen sklep Upravne enote Maribor št. 32100/122/93 1100 10/MH z dne 28. 10. 1996 o dovolitvi obnove pravnomočno končanega postopka za izdajo začasne odredbe v procesu lastninskega preoblikovanja podjetij in zadeva vrnjena prvostopnemu upravnemu organu v novo odločanje. Pritožnik meni, da so pritožbeni upravni organ in sodišči nepravilno oziroma nepopolno ugotovili dejansko stanje, kar naj bi privedlo do napačne uporabe in razlage zakonskih določb. Posledica tega naj bi bila kršitev pritožnikove pravice do zasebne lastnine in dedovanja iz 33. člena Ustave. Predlaga, naj Ustavno sodišče razveljavi oziroma odpravi izpodbijani sodbi in odločbo Ministrstva za kmetijstvo, gozdarstvo in prehrano, potrdi sklep Upravne enote Maribor ter pritožniku prisodi povračilo stroškov postopka.
2. Po 52. členu Zakona o Ustavnem sodišču (Uradni list RS, št. 15/94 - v nadaljevanju ZUstS) je treba ustavno pritožbo vložiti v 60 dneh od dneva vročitve posamičnega akta, zoper katerega je mogoča. Po navedbah pritožnika, izkazanih tudi z dohodnim žigom odvetniške pisarne, je bila izpodbijana sodba Vrhovnega sodišča pritožniku vročena po pooblaščencu dne 15. 3. 2001. Zadnji dan roka za vložitev ustavne pritožbe je bil ponedeljek, 14. 5. 2001. Iz poštnega žiga o oddaji priporočene pošiljke na Pošti v Mariboru je razvidno, da je bila ustavna pritožba vložena dne 15. 5. 2001. Ustavna pritožba je bila vložena 61. dan od vročitve izpodbijane sodbe. Ker je ustavna pritožba vložena prepozno, jo je Ustavno sodišče zavrglo.
3. Pritožnik izrecno uveljavlja povrnitev stroškov z ustavno pritožbo, zato je treba v izreku sklepa odločiti tudi o tem predlogu. V skladu s prvim odstavkom 34. člena ZUstS nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. Ker Ustavno sodišče ni našlo razlogov za drugačno odločitev, je odločilo, kot je razvidno iz 2. točke izreka tega sklepa.
4. Senat Ustavnega sodišča je sprejel ta sklep na podlagi prve alinee prvega odstavka 55. člena in 34. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan